формата на индекси или са дадени в приблизителни стойности.
 4.2. Определение за промишленост и производство на Съюза
 (34)
 През разследвания период сходният продукт е бил произвеждан от един производител в Съюза, който представлява „промишлеността на Съюза“ по смисъла на член 4, параграф 1 от основния регламент.
 4.3. Потребление на Съюза
 (35)
 Комисията определи потреблението на Съюза въз основа на данните, предоставени от промишлеността на Съюза, китайските статистически данни за износа и данните на китайските производители износители. Статистическите данни на Евростат не бяха подходящи за целта, защото разглежданият продукт се внася по няколко кода от КН наред с много други продукти. В отсъствието на производство на Ace-K в трети държави целият внос в Съюза е с произход от КНР.
 (36)
 Потреблението на Съюза се е променяло по следния начин:
 Таблица 1
 Потребление на Съюза (в тонове)
 2011 г.
 2012 г.
 2013 г.
 Разследван период
 Общо потребление на Съюза — Индекс
 100
 104
 110
 104
 Източник: Данни, предоставени от промишлеността на Съюза и оказалите съдействие китайски производители износители, както и китайските статистически данни за износа.
 (37)
 Потреблението на Ace-K в Съюза е нараснало с около 4 % през разглеждания период, предполагаемо поради нарасналото търсене на продукти без захар в Съюза. През последната година от разглеждания период се е наблюдавало намаление на потреблението поради нарасналата конкуренция от страна на други (нови) подсладители. Въпреки това, това намаление изглежда е от временно естество и няма ясни показатели по досието дали търсенето на Ace-K ще продължи да се увеличава през следващите години.
 4.4. Внос от КНР
 4.4.1. Обем и пазарен дял на вноса от КНР
 (38)
 Комисията определи обема на китайския внос въз основа на китайските статистически данни за износа след кръстосана проверка с данните, предоставени от тримата производители износители от КНР, които съставляват общия обем на износа на разглеждания продукт през разследвания период.
 (39)
 Вносът в Съюза и пазарните дялове на КНР са се променяли по следния начин:
 Таблица 2
 Обем на вноса (в тонове) и пазарен дял
 2011 г.
 2012 г.
 2013 г.
 Разследван период
 Обем на вноса от КНР
 1 612
 1 816
 2 051
 1 831
 Пазарен дял на вноса от КНР — Индекс
 100
 108
 115
 110
 Източник: Данни, предоставени от оказалите съдействие китайски производители износители и китайските статистически данни за износа.
 (40)
 Нивото на вноса от КНР са е увеличило с 14 % през разглеждания период. През същия период пазарният дял на китайския внос също се е увеличил с 10 %, достигайки 65—80 % през разследвания период.
 4.4.2. Цени на вноса от КНР и подбиване на цените
 (41)
 Комисията определи цените на вноса въз основа на данните от оказалите съдействие производители от КНР. Среднопретеглената цена на база CIF в евро за килограм внос в Съюза от КНР се е променяла по следния начин:
 Таблица 3
 Цени на вноса от КНР на база CIF (EUR/kg)
 2011 г.
 2012 г.
 2013 г.
 Разследван период
 Среднопретеглени цени на вноса
 5,71
 5,11
 4,30
 3,99
 Индекс
 100
 90
 75
 70
 Източник: Данни, предоставени от оказалите съдействие китайски производители износители и китайските статистически данни за износа.
